En tiempos de Mahoma i heba caravanas que trescurzaban os desiertos y estepas d'Arabia de norte a sud. Muitos arabes yeran pastors transuants u nomadas que criaban dromedarios. Mahoma creyó un estato teocratico con capital en Yatrib en l'anyo 622, cambeando o nombre d'a ciudat por Medina, y este estato con o tiempo conquirió tota Arabia, y dimpués d'una guerra entre l'Imperio Persa y l'Imperio Bizantín, esdevinió a primera potencia en Orient Meyo. En pocos sieglos este estato teocratico conquerirá o Norte d'Africa, Al-Andalus y Persia. As primeras grans ciudatz musulmanas fuera d'Arabia (Kufah, Basrah, O Caire y Cairuan) yeran inicialment campamentos d'os exercitos arabés y esdevenirán focos d'arabización.